༄༅། །པཎ་ཆེན་ཤཱཀྱ་མཆོག་ལྡན་ལ་
བསྟོད་པ་བཞུགས་སོ། །
ཀུན་དགའ་ལེགས་གྲུབ་ཀྱིས་མཛད།
༄༅། །ན་མོ་ཨཱརྱ་མཉྫུ་ཤྲཱི་ཡེ། ཤཱཀྱའི་སྲས་ཀྱི་ཐེག་མཆོག་ངེས་པའི་དོན། །ཚད་
ལྡན་ཤིང་རྟའི་སྲོལ་དུ་གང་བྱོན་པ། །དྲི་མེད་ལེགས་པའི་བློ་ཡིས་འདོམས་པ་ལ། །མཚུངས་
བྲལ་དགེ་བའི་བཤེས་ལ་གསོལ་བ་འདེབས། །མཁས་བཙུན་བཟང་པོས་རང་རྒྱུད་སྨིན་པའི་
སྐུ། །འཆད་རྩོད་རྩོམ་པས་གཞན་རྒྱུད་གྲོལ་བའི་གསུང༌། །ཐོས་བསམ་སྒོམ་པས་ཡིད་ཆེས་
བརྙེས་པའི་ཐུགས། །མཁྱེན་བརྩེ་ནུས་པའི་དབང་པོར་གསོལ་བ་འདེབས། །ཇི་ལྟའི་དོན་ལ་
ཆགས་པ་སྤངས་པའི་ཐུགས། །ཇི་སྙེད་འཆད་ལ་ཐོགས་པ་མེད་པའི་གསུང༌། །ཟུང་འཇུག་
མཚན་མས་དབེན་པ་རྡོ་རྗེའི་སྐུ། །དཔལ་ལྡན་རིགས་བརྒྱའི་བདག་པོར་གསོལ་བ་འདེབས།།
ཤེས་རབ་མིག་གིས་མཐའ་གཉིས་སེལ་བའི་གསུང༌། །སྙིང་རྗེའི་ལམ་ནས་འགྲོ་བ་འདྲེན་པའི་
སྐུ། །ནམ་ཡང་དབུ་མའི་ལམ་ལ་གཞོལ་བའི་ཐུགས། །ཐུབ་བསྟན་སྙིང་པོར་མཛད་ལ་གསོལ་
བ་འདེབས། །རང་བཞིན་རྣམ་དག་རྫོགས་སངས་རྒྱས་ཀྱི་སྐུ། །གློ་བུར་རྣམ་དག་བདེ་བ་ཆེན་
-44-

ཀུན་དགའ་ལེགས་གྲུབ་གསུང་བསྟོད་པ་ཁག་བཞུགས།
པོའི་གསུང༌། །ཟབ་གསལ་སྤྲོས་ཀུན་བྲལ་བའི་ཐུགས་རྗེ་ཡིས། །འགྲོ་མང་འདྲེན་པའི་དབང་
པོར་གསོལ་བ་འདེབས། །མ་རྣམས་སྲིད་ལས་སྒྲོལ་བའི་ལྷག་བསམ་གྱིས། །སྐུ་གསུང་ཐུགས་
ཀྱི་བགྱི་བ་ཅི་མཆིས་པ། །ཕན་བདེའི་འབྱུང་གནས་ཐུབ་བསྟན་རིན་ཆེན་གྱི། །རིམ་གྲོར་བགྱི་
བ་དེ་ལ་གསོལ་བ་འདེབས། །དེ་ལྟར་དགེ་བའི་བཤེས་ལ་བསྙེན་བྱས་ནས། །འགྲོ་དྲུག་ཕ་
མར་ཤེས་པའི་སྙིང་རྗེ་དང༌། །ལས་འབྲས་བླང་དོར་འབྱེད་པའི་ཤེས་རབ་ཀྱི། །བདག་བློ་ཆོས་
སུ་འགྲོ་བར་བྱིན་གྱིས་རླབས། །སྲིད་པའི་ཕུན་ཚོགས་ཀུན་གྱི་རྩ་བ་ནི། །རྨོངས་པའི་མུན་ཆེན་
པར་ཐག་ཆོད་ནས། །བདག་མེད་ཡེ་ཤེས་འབར་བའི་སྒྲོལ་མ་ཡིས། །དམ་ཆོས་ལམ་དུ་
ལོངས་པར་བྱིན་གྱིས་རློབས། །བྱང་ཆུབ་ཐུགས་མཆོག་ཆ་ཤས་གཅིག་ཙམ་ཡང༌། །འགྲོ་ཀུན་
ཕན་བདེའི་བྱེད་པོར་ངེས་རྙེད་ནས། །གཞན་དོན་འབའ་ཞིག་སེམས་པའི་བརྩོན་འགྲུས་ཀྱིས།།
ལམ་གྱི་འཁྲུལ་པ་ཞི་བར་བྱིན་གྱིས་རློབས། །བཟང་ངན་རྟོག་པའི་ཕྲེང་བ་ཅི༌ཤར༌ཡང༌། །
གནས་ལུགས་སྒྲིབ་པའི་དྲི་མར་ཤེས་གྱུར་ནས། །མི་རྟོག་ཡེ་ཤེས་ངང་ནས་འཁྲུལ་སྣང་ཀུན། །
ཡེ་ཤེས་ཉིད་དུ་འཆར་བར་བྱིན་གྱི་རློབས། །མཧཱ་པཎྚི་ཏ་ཤཱཀྱ་མཆོག་ལྡན་དྲི་མེད་ལེགས་པའི་
བློ་གྲོས་ཀྱིས་རང་བསྟོད་ལགས་སོ། །ཤཱཀྱ་སེངྒེའི་བསྟན་འཛིན་མཆོག་ཏུ་གྲགས། །དཔལ་
ལྡན་ལེགས་བཤད་སྒྲོག་པའི་གཙོ་བོ་པ། །འདུས་པ་རྒྱ་མཚོས་རབ་བསྟེན་དྲི་མེད་མགོན། །
ལེགས་པའི་བློ་གྲོས་ཞབས་ལ་གསོལ་བ་འདེབས། །ཅེས་པ་འདི་ནི་དཔལ་ལྡན་ཤཱཀྱ་མཆོག་
ལྡན་ལ་བསྔགས་པ་དགེ་སློང་ཀུན་དགའ་ལེགས་གྲུབ་ཀྱིས་བགྱིས་སོ།། །།
-45-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ཁ